[pic] | ΕΥΡΩΠΑΪΚΗ ΕΠΙΤΡΟΠΗ |

Βρυξέλλες, 26.5.2010

COM(2010) 287 τελικό

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ ΚΑΙ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ

ΙΔΡΥΣΗ ΑΝΤΙΠΡΟΣΩΠΕΙΑΣ ΤΗΣ ΕΕ ΣΤΟΝ ΟΗΕ ΣΤΗ ΓΕΝΕΥΗ

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ ΚΑΙ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ

ΙΔΡΥΣΗ ΑΝΤΙΠΡΟΣΩΠΕΙΑΣ ΤΗΣ ΕΕ ΣΤΟΝ ΟΗΕ ΣΤΗ ΓΕΝΕΥΗ

1. ΕΙΣΑΓΩΓΗ

Από την 1η Δεκεμβρίου 2009, ημερομηνία έναρξης ισχύος της Συνθήκης της Λισαβόνας, οι αντιπροσωπείες της Επιτροπής έγιναν αντιπροσωπείες της ΕΕ και θα αποτελούν τμήμα της Ευρωπαϊκής Υπηρεσίας Εξωτερικής Δράσης (ΕΥΕΔ) υπό την εξουσία της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφάλειας και Αντιπροέδρου της Επιτροπής (ΥΕ/ΑΠ) Catherine Ashton.

Τον Οκτώβριο του 2009, το Ευρωπαϊκό Συμβούλιο εξέδωσε έκθεση της Προεδρίας για την ΕΥΕΔ (έγγρ. 14930/09) η οποία τόνισε, μεταξύ άλλων, την ανάγκη να προσαρμοστούν επειγόντως οι αντιπροσωπείες της ΕΕ στις οποίες οι ανάγκες για συντονισμό και αποτελεσματικότητα της εξωτερικής δράσης έχουν ζωτική σημασία για λόγους είτε πολιτικούς είτε επιχειρησιακούς. Αυτό ισχύει ιδιαίτερα για τις πέντε αντιπροσωπείες της ΕΕ σε διεθνείς οργανισμούς, μεταξύ των οποίων είναι και η αντιπροσωπεία στη Γενεύη.

Το θέμα των αντιπροσωπειών της ΕΕ εξετάζεται επίσης στην πρόταση της ΥΕ της 25ης Μαρτίου 2010 για απόφαση του Συμβουλίου για τον καθορισμό της οργάνωσης και της λειτουργίας της ΕΥΕΔ (Έγγρ. 8029/10). Στις 26 Απριλίου, το Συμβούλιο (Γενικές Υποθέσεις) κατέληξε σε πολιτικό προσανατολισμό σχετικά με τα βασικά στοιχεία της μελλοντικής απόφασης. Οι διαπραγματεύσεις θα συνεχιστούν, μεταξύ άλλων, στο πλαίσιο των προτάσεων της Επιτροπής για τον κανονισμό υπηρεσιακής κατάστασης και για τον δημοσιονομικό κανονισμό.

Στο πλαίσιο αυτό, πρέπει να τονιστεί ότι ενόψει της ίδρυσης της ΕΥΕΔ – της οποίας το προσωπικό θα απαρτίζεται από προσωπικό της Επιτροπής, της Γενικής Γραμματείας του Συμβουλίου και των διπλωματικών υπηρεσιών των κρατών μελών – η Επιτροπή άρχισε το 2010 διαδικασία επιλογής των επικεφαλής των αντιπροσωπειών για υποψηφίους που προέρχονται από τις τρεις ανωτέρω κατηγορίες προσωπικού.

Επίσης προβλέπεται ότι το Γραφείο Συνδέσμου της Γενικής Γραμματείας του Συμβουλίου θα συγχωνευθεί με την αντιπροσωπεία της ΕΕ μόλις το Συμβούλιο εκδώσει απόφαση σχετικά με την ΕΥΕΔ.

Με βάση τα ανωτέρω, η παρούσα ανακοίνωση εξετάζει το θέμα της διάσπασης της αντιπροσωπείας της ΕΕ στη Γενεύη προκειμένου να μπορέσει η ΕΕ να αναλάβει τις νέες αρμοδιότητές της στο πλαίσιο του ΟΗΕ. Η διάσπαση θα γίνει με βάση τους υφιστάμενους πόρους υπό τις τρέχουσες συνθήκες, με την επιφύλαξη περαιτέρω ενίσχυσης, όταν ιδρυθεί η ΕΥΕΔ, ούτως ώστε να μπορέσει η αντιπροσωπεία του ΟΗΕ να αναλάβει αυξημένες αρμοδιότητες.

2. σκεπτικό για τη δημιουργια δευτερησ αντιπροσωπειασ της εε στη γενευη

1. Ευρύ φάσμα καθηκόντων

Η τρέχουσα εντολή της αντιπροσωπείας περιλαμβάνει τις διπλωματικές εργασίες που συνδέονται με τον Παγκόσμιο Οργανισμό Εμπορίου, αφενός, και με τις 18 οργανώσεις και τους σχετικούς φορείς και άλλους ειδικευμένους οργανισμούς των Ηνωμένων Εθνών[1] που εδρεύουν στη Γενεύη. Η αντιπροσωπεία διαθέτει δύο θεματικά τμήματα, ένα για τον ΠΟΕ και τα συναφή οικονομικά και εμπορικά θέματα και ένα για τα θέματα του ΟΗΕ, καθώς και ένα κοινό τμήμα για τα διοικητικά θέματα.

Οι αρμοδιότητες της αντιπροσωπείας στο πλαίσιο των διαπραγματεύσεων του ΠΟΕ είναι σημαντικές, λόγω της αποκλειστικής αρμοδιότητας της Ένωσης στον τομέα του εξωτερικού εμπορίου, της συμμετοχής της στον ΠΟΕ, του ρόλου της Επιτροπής ως μόνου διαπραγματευτή για την ΕΕ καθώς και του βάρους της ΕΕ ως του μεγαλύτερου εμπορικού συνασπισμού του κόσμου. Συνεπώς, η εξασφάλιση εκπροσώπησης σε σταθερό ενδεδειγμένο επίπεδο αποτελεί αναμφισβήτητα απόλυτη προτεραιότητα για την ΕΕ.

Ο ρόλος της ΕΕ στο πλαίσιο του ΟΗΕ και η συνεισφορά της ΕΕ στις πολιτικές και τα προγράμματα του ΟΗΕ είναι επίσης σημαντικά, η δε συμβολή της αντιπροσωπείας στις εργασίες πολλών φορέων του ΟΗΕ συνεχώς αυξάνεται. Ως προς αυτό, κύριος στόχος της αντιπροσωπείας είναι να βοηθήσει στην ενίσχυση της συνεργασίας μεταξύ της ΕΕ και του συστήματος του ΟΗΕ, μεριμνώντας ώστε οι πολιτικές και οι αρμοδιότητες της ΕΕ να λαμβάνονται υπόψη στο πλαίσιο του ΟΗΕ, και βελτιώνοντας τη συνοχή σε διεθνές επίπεδο. Η αντιπροσωπεία πρέπει να συμμετέχει ολοένα και περισσότερο σε όλο το φάσμα δραστηριοτήτων του ΟΗΕ στη Γενεύη, να παρέχει πλήρεις και άμεσες εκθέσεις και βοήθεια στις Βρυξέλλες, ιδίως στους τομείς των ανθρωπίνων δικαιωμάτων, της ανθρωπιστικής βοήθειας, του ασύλου και της μετανάστευσης, της υγείας, της εργασίας, της πνευματικής ιδιοκτησίας και του αφοπλισμού, και να παρακολουθεί τις ολοένα περισσότερες τακτικές και ειδικές συνόδους.

Η συνεργασία με τα κράτη μέλη της ΕΕ στη Γενεύη αποτελεί ουσιαστική πτυχή του έργου της αντιπροσωπείας, στην οποία καταβάλλονται σημαντικές προσπάθειες. Επιπλέον, η αντιπροσωπεία έχει ως έργο να προωθεί την προβολή και την κατανόηση του ρόλου και των πολιτικών της ΕΕ μέσω των επαφών της, των δραστηριοτήτων πληροφόρησης και των σχέσεών της με άλλες διπλωματικές αποστολές και διεθνείς οργανώσεις, φορείς και οργανισμούς που εδρεύουν στη Γενεύη.

Επίσης, η Γενεύη δέχεται πολλές αποστολές από τις Βρυξέλλες, καθώς και πολλούς επιτρόπους. Συνεπώς, ο επικεφαλής/αναπληρωτής επικεφαλής αντιπροσωπείας πρέπει να διοργανώνει, να στηρίζει, να συνοδεύει, εάν είναι απαραίτητο, τις αποστολές της Επιτροπής ή άλλων θεσμικών οργάνων της ΕΕ, εάν της ζητηθεί, και να βοηθά στη σύνταξη εκθέσεων.

Μία από τις βασικές προκλήσεις της αντιπροσωπείας ήταν πάντα για τον επικεφαλής και τον αναπληρωτή επικεφαλής αντιπροσωπείας να βρίσκουν τη σωστή ισορροπία μεταξύ των δραστηριοτήτων του ΠΟΕ και εκείνων του ΟΗΕ, δεδομένου ότι ο ΠΟΕ αντιπροσωπεύει σχεδόν πλήρη απασχόληση για την κάθε θέση και οι εργασίες του ΟΗΕ αυξάνονται ολοένα και περισσότερο. Ήδη το 1994, η υπηρεσία επιθεώρησης της Επιτροπής συνέστησε τη δημιουργία δύο ξεχωριστών θέσεων αναπληρωτή επικεφαλής αντιπροσωπείας, μιας για το ΠΟΕ και μιας για τον ΟΗΕ. Η πιο πρόσφατη επιθεώρηση το 2008 επισήμανε επίσης τον αυξανόμενο όγκο των εργασιών του ΟΗΕ και την ανάγκη επομένως να υπάρχει χωριστός πρέσβης στον ΟΗΕ. Για παράδειγμα, σήμερα οι συνεδριάσεις συντονισμού για θέματα του ΟΗΕ είναι ισάριθμες με αυτές που αφορούν θέματα του ΠΟΕ. Επίσης τονίστηκε η δυσαρέσκεια των κρατών μελών της ΕΕ όσον αφορά τη χαμηλή και ελλιπή εκπροσώπηση της ΕΕ στο πλαίσιο του ΟΗΕ.

2. Νέες προκλήσεις

Με την έναρξη ισχύος της Συνθήκης της Λισαβόνας, η αντιπροσωπεία στη Γενεύη θα πρέπει να αναλάβει τον ρόλο τοπικής προεδρίας όσον αφορά τον τοπικό συντονισμό και την εκπροσώπηση της Ένωσης. Προς το παρόν αυτό δεν έχει γίνει, δεδομένου ότι η αντιπροσωπεία δεν διαθέτει επαρκές προσωπικό για τον σκοπό αυτόν. Εν τω μεταξύ, η αντιπροσωπεία, η ισπανική πρεσβεία και οι πρεσβείες άλλων κρατών μελών οργάνωσαν την εργασία κατά τρόπο ρεαλιστικό. Το ίδιο ισχύει για τις άλλες αντιπροσωπείες της ΕΕ στους διεθνείς οργανισμούς.

Μελλοντικά, ο επικεφαλής αντιπροσωπείας θα έχει πολύ μεγαλύτερο φόρτο εργασίας για τον συντονισμό των θέσεων της ΕΕ στο πλαίσιο των διαφόρων φόρουμ του ΟΗΕ. Αυτό σημαίνει ότι θα απαιτείται επίσης η φυσική παρουσία του επικεφαλής αντιπροσωπείας στις διάφορες συνεδριάσεις συντονισμού της ΕΕ σε επίπεδο επικεφαλής αντιπροσωπείας. Συγχρόνως, το «τμήμα ΟΗΕ» της αντιπροσωπείας θα πρέπει να εκπληρώσει τον νέο του ρόλο που συνίσταται στην εκ περιτροπής προεδρία όσον αφορά την εκπροσώπηση της ΕΕ στον ΟΗΕ, μεριμνώντας έτσι για τον εσωτερικό συντονισμό και να εγκαταλείψει την ανάλυση και την ενημέρωση για να αναλάβει πιο ενεργό ρόλο και πολιτική δράση. Η εξέλιξη αυτή αφορά περισσότερο τις δραστηριότητες στο πλαίσιο του ΟΗΕ και των άλλων οργανισμών απ’ ό,τι στο πλαίσιο του ΠΟΕ, όπου η αντιπροσωπεία διαδραματίζει από πολύ παλιά σημαντικότερο ρόλο, όπως αναφέρθηκε ανωτέρω.

Η διαδικασία του ΠΟΕ βασίζεται κυρίως στους πρέσβεις και οι διαπραγματεύσεις συχνά διεξάγονται μόνο με περιορισμένο αριθμό επικεφαλής αποστολής που είναι παρόντες στη Γενεύη, μεταξύ των οποίων είναι και ο επικεφαλής της αντιπροσωπείας της ΕΕ, αλλά όχι τα κράτη μέλη. Σε άλλες λιγότερο περιορισμένες συνεδριάσεις ο επικεφαλής της αντιπροσωπείας της ΕΕ ή ο αναπληρωτής του ενεργούν εξ ονόματος της ΕΕ. Λόγω της αποκλειστικής αρμοδιότητας της Ένωσης, είναι σημαντικό ο πρέσβης της ΕΕ στον ΠΟΕ να διατηρηθεί στο ανώτατο επίπεδο και να παραμείνει ισότιμος με τους ομολόγους του/της, δεδομένου ότι πρέπει να διατηρεί ικανοποιητικές και αποτελεσματικές επαφές με τις τρίτες χώρες που είναι διαπιστευμένες στον ΠΟΕ και με τον γενικό διευθυντή του ΠΟΕ, καθώς και να μεριμνά για τον αποτελεσματικό συντονισμό με τα κράτη μέλη της ΕΕ σε καθημερινή βάση.

Ο πρέσβης της ΕΕ στον ΠΟΕ πρέπει επίσης να συνεχίσει να εξασφαλίζει τη συμμετοχή της αντιπροσωπείας, εφόσον έχει εξουσιοδοτηθεί, σε όλες τις διαπραγματεύσεις και συνεδριάσεις του ΠΟΕ και να εκπροσωπεί την ΕΕ στη Γενεύη στις επίσημες τελετές και στα διπλωματικά καθήκοντα που συνδέονται με τη θέση του. Ειδικότερα, πρέπει να είναι παρών/ούσα στις συνεδριάσεις των ανώτατων υπαλλήλων, να συμμετέχει ενεργά σε υποθέσεις επίλυσης διαφορών και μάλιστα να αναλαμβάνει ρόλο διαπραγματευτή σε πολλές περιπτώσεις στις οποίες η εκπροσώπηση από τις Βρυξέλλες στο ενδεδειγμένο επίπεδο δεν είναι πάντα δυνατή.

Πρέπει να τονιστεί ότι, λόγω του σημαντικού φόρτου εργασίας τόσο στον ΠΟΕ όσο και στον ΟΗΕ, άλλοι παγκόσμιοι εταίροι όπως οι ΗΠΑ, η Κίνα, ο Καναδάς, η Ινδία, η Αυστραλία και η Βραζιλία επιλέγουν επίσης να έχουν δύο πρέσβεις και στις περισσότερες περιπτώσεις δύο ξεχωριστές αποστολές, μία για τον ΠΟΕ και μία για τα θέματα του ΟΗΕ.

Τέλος, είναι σαφές ότι ένας μόνον επικεφαλής αντιπροσωπείας δεν μπορεί, και μελλοντικά θα μπορεί ακόμη λιγότερο, να εκπληρώνει όλα τα νέα καθήκοντα που απορρέουν από την αύξηση των εργασιών του ΟΗΕ και από τις διατάξεις της Συνθήκης της Λισαβόνας, καθώς και ότι, λόγω της πολύ διαφορετικής φύσεως των καθηκόντων – ο ΠΟΕ αφενός και ο ΟΗΕ κλπ. αφετέρου – η αντιπροσωπεία της ΕΕ στη Γενεύη θα πρέπει να χωριστεί σε δύο ξεχωριστές αντιπροσωπείες, με δύο πρέσβεις που θα αναλάβουν ο καθένας αντίστοιχα τον ΟΗΕ και τον ΠΟΕ. Ο διαχωρισμός σε δύο αντιπροσωπείες θα πρέπει να πραγματοποιηθεί με βάση τα μέσα και τις ικανότητες που υφίστανται. Οι δύο αντιπροσωπείες θα πρέπει να μοιράζονται τις ίδιες εγκαταστάσεις και διοικητικές υπηρεσίες, προκειμένου οι συνέργειες να χρησιμοποιούνται κατά τον αποτελεσματικότερο τρόπο. Η τελική εσωτερική οργάνωση των δύο αυτών αποστολών θα πρέπει να καθοριστεί όταν το Γραφείο Συνδέσμου της Γενικής Γραμματείας του Συμβουλίου συγχωνευθεί με την αντιπροσωπεία της ΕΕ.

3. ΑΝΘΡΩΠΙΝΟΙ ΚΑΙ ΔΗΜΟΣΙΟΝΟΜΙΚΟΙ ΠΟΡΟΙ

Προτείνεται να διατηρηθεί σταθερός ο αριθμός των θέσεων. Η δεύτερη θέση επικεφαλής αντιπροσωπείας θα δημιουργηθεί με βάση την υφιστάμενη θέση αναπληρωτή επικεφαλής αντιπροσωπείας, η δημοσίευση της οποίας, στο πλαίσιο της εναλλαγής 2010, θα ακυρωθεί. Η θέση αυτή θα αναβαθμιστεί και θα δημοσιευθεί εκ νέου σε υψηλότερο επίπεδο.

Όταν το επιτρέψουν οι δημοσιονομικοί πόροι, θα δημιουργηθούν θέσεις αναπληρωτή επικεφαλής αντιπροσωπείας και στις δύο αντιπροσωπείες. Αυτό μπορεί να καταστεί δυνατό στο πλαίσιο της δημιουργίας της ΕΥΕΔ και της συγχώνευσης της αντιπροσωπείας της ΕΕ και του Γραφείου Συνδέσμου του Συμβουλίου. Εν τω μεταξύ, ο αριθμός των μελών του προσωπικού στην αντιπροσωπεία της ΕΕ θα παραμείνει αμετάβλητος.

Εκτός του ότι οι υφιστάμενες διοικητικές υπηρεσίες θα παραμείνουν κοινές για τις δύο αντιπροσωπείες, αυτό θα περιορίσει στο ελάχιστο τις επιπλέον δαπάνες που συνεπάγεται η δημιουργία δεύτερης θέσης επικεφαλής αντιπροσωπείας, οι οποίες θα καλυφθούν από τους υφιστάμενους πόρους.

EL

ΑΠΛΟΠΟΙΗΜΕΝΟ ΔΗΜΟΣΙΟΝΟΜΙΚΟ ΔΕΛΤΙΟ

1 Τίτλος του σχεδίου απόφασης :

Ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο:

ΙΔΡΥΣΗ ΑΝΤΙΠΡΟΣΩΠΕΙΑΣ ΤΗΣ ΕΕ ΣΤΟΝ ΟΗΕ ΣΤΗ ΓΕΝΕΥΗ

2 Τομέας (-είς) δραστηριότητας και σχετική (-ές) δραστηριότητα (-ες) ΠΒΔ:

Τομέας πολιτικής : Εξωτερικές σχέσεις, εμπόριο, ανάπτυξη, διεύρυνση

Δραστηριότητα: Εξωτερική υπηρεσία – Διοικητικές δαπάνες των αντιπροσωπειών

3 Νομική βάση:

( Διοικητική αυτονομία ( Άλλη ( να διευκρινιστεί ):

4 Περιγραφή και αιτιολόγηση :

Προτείνεται να χωριστεί η σημερινή αντιπροσωπεία σε δύο ξεχωριστές οντότητες, εκ των οποίων η μία θα είναι υπεύθυνη για τις υποθέσεις του ΠΟΕ και η άλλη για τις υποθέσεις του ΟΗΕ. Ο διαχωρισμός αυτός είναι απαραίτητος λόγω του αυξημένου φόρτου εργασίας της αντιπροσωπείας μετά την έναρξη ισχύος της Συνθήκης της Λισαβόνας και κυρίως λόγω της ανάγκης εκπροσώπησης της Ευρωπαϊκής Ένωσης στον ΠΟΕ και στον ΟΗΕ σε ενδεδειγμένο επίπεδο. Το έργο αυτό δεν μπορεί πλέον να εκπληρωθεί από έναν μόνον επικεφαλής αντιπροσωπείας.

Η σημερινή θέση του αναπληρωτή επικεφαλής της αντιπροσωπείας θα αναβαθμιστεί επομένως από AD13 σε AD 14/15.

Εκτός από αυτή την αλλαγή δεν απαιτούνται άλλοι συμπληρωματικοί πόροι δεδομένου ότι οι δύο αντιπροσωπείες θα μοιράζονται τις ίδιες εγκαταστάσεις και διοικητικές υπηρεσίες. Η θέση γραμματέα του νέου επικεφαλής αντιπροσωπείας θα καλυφθεί με αναδιάταξη των υφιστάμενων πόρων.

5 Διάρκεια και εκτίμηση δημοσιονομικής επίπτωσης:

5.1 Περίοδος εφαρμογής:

( Απόφαση περιορισμένης διάρκειας

( Απόφαση σε ισχύ από [ YYYY] έως [YYYY]

( Δημοσιονομική επίπτωση από [ YYYY] έως [YYYY]

( Απόφαση αορίστου διάρκειας σε ισχύ από το 2010

5.2 Εκτίμηση του δημοσιονομικού αντίκτυπου

Το σχέδιο απόφασης περιλαμβάνει:

( οικονομίες

( πρόσθετα έξοδα (να προσδιοριστεί(ούν) ο τομέας(είς) του σχετικού πολυετούς δημοσιονομικού πλαισίου):

Τα πρόσθετα έξοδα, τα οποία είναι ελάχιστα, θα χρηματοδοτηθούν από τους υφιστάμενους πόρους της εξωτερικής υπηρεσίας στον τομέα 5.

5.3 Συνεισφορές τρίτων μερών στη χρηματοδότηση του σχεδίου απόφασης: ΟΥΔΕΝ

5.4 Εξήγηση των αριθμητικών στοιχείων

Στα πρόσθετα έξοδα που προκύπτουν, με βάση τα αριθμητικά στοιχεία του προϋπολογισμού 2010 περιλαμβάνονται:

η διαφορά αποδοχών μεταξύ των βαθμών AD 13 και AD 15, η οποία ανέρχεται σε 5 000 ευρώ το μήνα

η διαφορά εξόδων μεταξύ επίσημης κατοικίας και συνήθους κατοικίας: 29 200 ευρώ ετησίως

τα πρόσθετα έξοδα παράστασης: 20 000 ευρώ ετησίως

η αγορά υπηρεσιακού αυτοκινήτου: 30 000 ευρώ το 2010 και ετήσια έξοδα συντήρησης 2 400 ευρώ.

Τα έξοδα αυτά υπολογίζονται για 6 μήνες το 2010 και 12 μήνες το 2011 και μετά. Το αυτοκίνητο θα αντικατασταθεί το τέταρτο έτος.

Η αγορά επίπλων για την επίσημη κατοικία το 2010: 43.000 ευρώ

6 Συμβατότητα με το ισχύον πολυετές δημοσιονομικό πλαίσιο:

( Η πρόταση είναι συμβατή με τον υφιστάμενο δημοσιονομικό προγραμματισμό.

( Η πρόταση απαιτεί επαναπρογραμματισμό του σχετικού τομέα του πολυετούς δημοσιονομικού πλαισίου.

( Η πρόταση απαιτεί τη χρησιμοποίηση του μέσου ευελιξίας ή αναθεώρηση του πολυετούς δημοσιονομικού πλαισίου[2].

7 Αντίκτυπος των οικονομιών ή των πρόσθετων εξόδων στην κατανομή των πόρων:

( Πόροι που θα αποκτηθούν μέσω εσωτερικής αναδιάταξης εντός των υπηρεσιών

( Πόροι που έχουν ήδη κατανεμηθεί στη(-ις) σχετική(-ές) υπηρεσία(-ες)

( Πόροι που θα ζητηθούν κατά την επόμενη διαδικασία ΕΣΠ/ΠΣΠ

Οι απαιτούμενοι ανθρώπινοι και διοικητικοί πόροι θα καλυφθούν από τα κονδύλια που είναι δυνατόν να διατεθούν στη διαχειρίστρια ΓΔ στο πλαίσιο της ετήσιας διαδικασίας κατανομής, λαμβανομένων υπόψη των υφιστάμενων δημοσιονομικών περιορισμών.

ΠΑΡΑΡΤΗΜΑ:

ΕΚΤΙΜΩΜΕΝΗ ΔΗΜΟΣΙΟΝΟΜΙΚΗ ΕΠΙΠΤΩΣΗ (οικονομίες ή πρόσθετα έξοδα) ΓΙΑ ΤΙΣ ΠΙΣΤΩΣΕΙΣ ΔΙΟΙΚΗΤΙΚΗΣ ΦΥΣΗΣ Η ΓΙΑ ΑΝΘΡΩΠΙΝΟΥΣ ΠΟΡΟΥΣ.

ΙΠΑ=ισοδύναμο πλήρους απασχόλησης XX ο τομέας πολιτικής ή ο σχετικός τίτλος εκατ. ευρώ (3 δεκαδικά ψηφία)

Θέσεις πίνακα προσωπικού (μόνιμοι και/ή έκτακτοι υπάλληλοι) |

n | n+1 | n+2 | n+3 | n+4 | n+5 | n+6 και επόμενα |

Τομέας 5 |

Έδρα |

XX 01 02 11 01 – Αποστολές και έξοδα παράστασης |

XX 01 02 11 02 – Συνεδριάσεις και διασκέψεις |

XX 01 02 11 03 - Επιτροπές |

XX 01 02 11 04 - Μελέτες και διαβουλεύσεις |

XX 01 02 11 05 - Συστήματα πληροφοριών |

XX 01 02 11 06 - Επαγγελματική επιμόρφωση |

XX 01 03 01 03 – Εξοπλισμός και έπιπλα |

XX 01 03 01 04 - Υπηρεσίες και άλλες δαπάνες λειτουργίας |

Άλλες γραμμές προϋπολογισμού (να προσδιοριστούν εφόσον χρειάζεται) |

Αντιπροσωπείες: |

XX 01 02 12 01 – Αποστολές, συνεδριάσεις, διασκέψεις και έξοδα παράστασης | 0,010 | 0,020 | 0,020 | 0,020 | 0,020 | 0,020 | 0,020 | 0,130 |

XX 01 02 12 06 - Επαγγελματική επιμόρφωση των μονίμων υπαλλήλων |

XX 01 03 02 01 - Απόκτηση, μίσθωση και συναφείς δαπάνες | 0,015 | 0,029 | 0,029 | 0,029 | 0,029 | 0,029 | 0,029 | 0,189 |

XX 01 03 02 02 - Εξοπλισμός, έπιπλα, προμήθειες και υπηρεσίες | 0,074 | 0,002 | 0,002 | 0,002 | 0,032 | 0,002 | 0,002 | 0,116 |

Μερικό σύνολο – Τομέας 5 | 0,099 | 0,051 | 0,051 | 0,051 | 0,081 | 0,051 | 0,051 | 0,435 |

Εκτός τομέα 5 |

XX 01 04 yy – Δαπάνες για τεχνική και διοικητική βοήθεια (χωρίς το εξωτερικό προσωπικό) από τις επιχειρησιακές πιστώσεις (πρώην γραμμές ΒΑ) |

- Έδρα |

- Αντιπροσωπείες |

XX 01 05 03 - Άλλες δαπάνες διαχείρισης - έμμεση έρευνα |

10 01 05 03 - Άλλες δαπάνες διαχείρισης - άμεση έρευνα |

Άλλες γραμμές προϋπολογισμού (να προσδιοριστούν εφόσον χρειάζεται) |

Μερικό σύνολο – Εκτός τομέα 5 |

ΓΕΝΙΚΟ ΣΥΝΟΛΟ | 0,099 | 0,051 | 0,051 | 0,051 | 0,081 | 0,051 | 0,051 | 0,435 |

[1] HRC (Συμβούλιο Ανθρωπίνων Δικαιωμάτων), UNCTAD (Διάσκεψη των Ηνωμένων Εθνών για το εμπόριο και την ανάπτυξη), UNHCR (Ύπατη Αρμοστεία των Ηνωμένων Εθνών για τους Πρόσφυγες), ITC (Διεθνές Εμπορικό Κέντρο), ECE (Οικονομική Επιτροπή για την Ευρώπη), ILO Διεθνής Οργάνωση Εργασίας), WHO (Παγκόσμια Οργάνωση Υγείας), WIPO (Παγκόσμια Οργάνωση Πνευματικής Ιδιοκτησίας), ITU (Διεθνής Ένωση Τηλεπικοινωνιών), WSIS (Παγκόσμια Διάσκεψη Κορυφής για την Κοινωνία της Πληροφορίας), UPU (Παγκόσμια Ταχυδρομική Ένωση), WMO (Παγκόσμιος Μετεωρολογικός Οργανισμός), IOM (Διεθνής Οργανισμός Μεταναστεύσεως), CoD, BTWC (Σύμβαση για τα Βιολογικά και Τοξινικά Όπλα), CCW (Σύμβαση για ορισμένα συμβατικά όπλα), APMBT, Γενική Συνέλευση των Ηνωμένων Εθνών /1η επιτροπή

[2] Βλ. σημεία 19 και 24 της διοργανικής συμφωνίας.